Lüganuse Vallavalitsus
valitsus@lyganuse.ee	

09.07.2024 nr 4-3/24/3112-1	

Päring Lüganuse valla detailplaneeringute kohta

Vabariigi Valitsuse 15.02.2024 korraldusega nr 40 algatati Kaitsetööstuspargi riigi eriplaneeringu koostamine ja keskkonnamõju strateegilise hindamise läbiviimine. Planeeringu koostamise korraldaja on Kaitseministeerium ning tellija Riigi Kaitseinvesteeringute Keskus. Potentsiaalse tööstuspargi asukohana analüüsitakse ka Lüganuse valda jäävaid maaüksuseid.

Analüüsi läbiviimiseks vajame teavet kehtivate detailplaneeringute kohta. Käesolevaga palume informatsiooni järgmiste alltoodud detailplaneeringute kohta: Kas ja mis osas on need ellu viidud? Kui lahendus ei ole ellu viidud, kas seda plaanitakse lähiaastatel teha? Kui lahendus ei ole ellu viidud ja seda lähiaastatel teha ei plaanita, kas kavas on detailplaneering tunnistada kehtetuks?

1.	Uus-Kiviõli kaevanduse kaevise lintkonveieri ja teenindustee, kaevise veokonveieri ja abikallakšahti ja väljapumbatava vee settebasseini maa-ala detailplaneering (kehtestatud 30.10.2014);
2.	Aidu Veespordikeskuse ala detailplaneering (kehtestatud 27.02.2014);
3.	Aidu taastuvenergiapargi detailplaneering (kehtestatud 30.11.2023);
4.	Aheraine ladestusala ja Kaitseliidu lasketiiru detailplaneering (kehtestatud 23.08.2012);
5.	Uue tuhamäe maa-ala detailplaneering (kehtestatud 17.01.2008);
6.	Seiklusturismikeskuse maa-ala detailplaneering (kehtestatud 30.04.2009).

Andmed kehtivate detailplaneeringute kohta pärinevad Maa-ameti planeeringute kaardirakendusest. Kui omate täpsemat informatsiooni kehtivate või ka koostamisel olevate detailplaneeringute kohta, palume sellest teavitada.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee